da da da da da da nb da da es da ca da da da da da da da da da da da da da da da fr da en en nl da en da da en da da da da da da da da da da da da en da da en en
Ligeved og næsten – Hamid og Musa fire point fra åbningsrekord - Svanholm Cricketklub
Søndag d. 9. august 2020 kl. 23:25 af Henrik Pfaff
Hamid Shah scorede sit 8 century med 134 på 146 bolde og Musa Mahmood sit første seniorcentury med 108 på 121 bolde, da Soranerne i drønende sommervarme måtte lægge ryg til en total på 372 for 3 gærder på Svanholm Park .
Dobbeltcentury – og yderst bemærkelsesværdigt, Musa og Hamid endte på begge på 100, førend kampen gik videre
Hamid Shah i en firer
Musa hyldes efter Hamid har haft turen. Dommer Aftab Ahmed er uberørt
Og var det så en rekord. Nej i Skanderborg i 1994 lavede Svanholm 413/4 (Allan From et dobbeltcentury med 248 not out).
Var Musa/Hamid-gærdestanden, så rekord – nej ej heller. Der manglede sølle fire point, se nederst i denne artikel
Man kan med nogen ret sige, at banen i Skanderborg er væsentlig mindre, således var der ikke en eneste sekser i Musa/Hamid-gærdestanden og der skal nok have være mange i Skanderborg, så de to halvlege er nok meget tæt på hinanden.
Musa Mahmood, der i øvrigt lavede et century i en T 20 i den forløbne uge for DCF mod Norges U-17, vikarierer i virkeligheden bare for den skadede Jonas Henriksen, så man må sige, han greb chancen.
Da de to gik, blev de godt kogte Soranere udsat for en testspiller og han - Adnan Akmal - muntrede sig med 62 not out på 43 bolde. Han er opdraget på græs med korte tørre baner, så den tørre og hurtige bane passede ham glimrende. Zishan Shah fulgte op med 27 not out og Mads Henriksen lavede to enorme seksere i sine 17 på fem bolde.
Soranerne, der er ny oprykkede, svarede med 84 og var ude på 25 overe.
Der var to gærder for henholdsvis 19, 9 og 2 til Saud Munir, og til debutanten, der erstattede den sygemeldte Lucky Ali, Moez Raza og til Abdullah Mahmood.
Trediehold i problemer og rædselsfuld kastning
Coronasituationen har medført, at folk har presset deres ferier/udlandsrejser sammen i den sidste halve måned og det er gået hårdt ud over tredjeholdet, der har måttet afgive mange spillere til 2. holdet.
Så holdet tabte igen, denne gang hjemme til Ishøj III, derpå vores lille bane scorede 165/6 på 25 overe. Vores kastning må man, hvad angår kasterne under de tre første, karakterisere som rædselsfuld, 30 udenom formåede kasterne at levere.
Så længe vores nyerhvervelse Waqas Ali (så ny er han heller ikke, han har tidligere spillet for os, men er rejst til Sverige og nu vendt tilbage) var inde var der håb, men efter 57 gik det ikke længere, Saqib Manzoor spillede årets største halvleg med 29 og vi endte på 143. Så man på Ishøjs ”ekstarubrik” kan man konstatere, at udenom gjorde forskellen.
Og så til tallene
Fra vores statistiske departement (læs Morten Petersson ) har vi efter anmodning modtaget følgende:
Hamid Shah: Han har scoret 8 centuries for Svanholm , nemligdisse:
101* Junior mod KB 2007
154* Junior mod Ishøj 2009
107Junior mod Herning/Ålborg 2009
1071. sen. mod Helensburgh Privatkamp 2009
101* 1. sen. mod Herning 2011 (i en T/20 kamp)
100* 1. sen. mod Nørrebro 2012
1001. sen. mod Albertslund 2019
og så nu 1341. sen. mod Soraner 2020
Musa S. Mahmood: Han har scoret 4 centuries for Svanholm, nemlig , disse:
146 Lilleput mod AB 2016
122* Drenge mod Glostrup 2019
101* Drenge mod Ishøj 2019
og så nu 1081. sen. mod Soraner 2020
Gærdestanden på 227 for 1. gærde er på 1. holdet kun overgået af:
231 af Mickey Lund og Atif Butt mod Esbjerg i 2003 (hvor begge også scorede century)
Halvlegen på 372 for 3 er næsthøjest for klubbens 1. hold, kun overgået af:
413 for 4 i 1. holdets kamp mod Skanderborg i 1994 (hvor Allan From lavede 248*) og af 2. holdet i disse kampe:
402 for 8, i 2. holdets kamp mod Aalborg i 2008
382 for 10, i 2. holdets kamp mod Kolding i 2008, som vi i øvrigt tabte!!!!!
374 for 6, i 2. holdets kamp mod Chang II i 1993
To centuries i samme kamp
2 centuries i samme kamp er sket flere gange, senest sidste år hvor både Hamid Shah og Jonas S. Henriksen lavede 100 mod Albertslund.